
Εν pirtàk, ji Anabasis (Hilkisin) a Xenopon ji romeni 
bi Zimanċ Kurdi hative wergerandin. 

Di vê pirtûkê de, adara di sala 401 B.Z. de li çiyayên 
Kurdistanê behsa şerê yûnan û kurda tê kirin. 
Xenophon, roj bi roj kiryarên girîng nivisandiye. 
Vegotina Xesenopon, rasteqîn û pir herikbar e. 
Xwandewan, dema vê pirtûkê bixwînin di hiş û dilê 
xwe de yên bibin rêwiyên Kurdistan a berya 2500 
salan. 

Ji bo kesên kurdî baş tênagihên bûyer bi nîgaran ve jî 
hatiye rawekirin. 

“ ...Tişta dinê ya ku di vê eserê de bala mirov dikşîne, 
gerdîşa “masiyên pîroz” in. Xesenofon di dibêje: 
“Piştî vê, Koroş di nava çar rojan de gihîşte çemê 
Khalos. Di vî çemê ku berahiya xwe sed nig in de 
masiyên pir mezin hebûn û ew hînî mirovan bibûn. 
Xelkê Sûryayê bi çavê xwedayan li wan masiyan 
dinyêrîn û wek kevokan, nedixwastin kes zirarê bide 
wan masiyan. Bi goreyî baweriya xelkê wê derê ew 
masiyên 4Aştarteyê ne. Çemê Khalos/Xalos, şaxekî 
Firat e û ne zêde dirêje. Dibêjin dikeve bin erdê. Her 
wiha, diyare Khalos/Xalos dor û berê Riha û herêma 
Rojava ye. Ev gerdiş paşê bi serhatiyên Ibrahîm 
Pêxember ve hatiye girêdan.” 

Pêşgotin 

Anabasis (hilkişîn) eserek klasîk ya Xenophon e û 
bûyerên B.Z. 404'an ên Yûnan, Anatoliya, Mezopotamya 
jorîn û jêrîn destnîşan dike. Ev eser wek rojnivîsa 
Xenophon bi xwe ye. Bûyer, mêrxasên bûyeran dem û 
deverên di vê eserê de hatine nivisandin hemû jî rast in. 
Ji ber van taybetiyên objektîv, Anabasîs, ji bo herkesî bi 
taybet ji bo kurda pirtûkek pir girîng e. Ji ber ku, di vê 
pirtûkê de yekser behsa navê Kurd û Kurdistanê tê kirin. 
Xenophon, B.Z. 400î cihekî li dor û berê Atînayê ji dayîk 
bûye. Sedsala ku ew tê de dijiya, dema desthilatdariva 
Spartayê ye. Ew, rewşenbîrekî wê demê yê hêja ye. Hê ji 
dema ciwaniya xwe de bûye şagirtê fîlozofê nav û deng 
Sokrates. Diyare ku ew gelekî di bin hikara Herodots de jî 
maye. Lê belê di aliyê şîrovekirin û destnîşaniyan de 
şêweyên wî yên cuda jî hene. Berya her tiştî ew ne 
bitenê niviskar e, di hemen demê de him jî serleşkerekî 
jêhatî ye jî. Ji ber vê egerê ew, di nivisên xwe de digel 
agahiyên girîng, şîret û rênîşaniyan jî peşniyazî mirov 
dike. 

Di Anabasîsê de Xenophon behsa welatê Karduya ango 
Kurdiyayê dike. Bêşik, Xenophon di Anabasîsê de behsa 
Medya, Ekbatan, Sûra Medan, Nînova, Kilîkya û gelek 
deverên dinê yên kurdnîşîn dike. Ew der hemû jî 
parçeyên welatê kurda ne. Lê belê ji ber ku piraniya wan 
cîh î waran hingê di bin destê persan de bûn, bala mirov 
zêde nakşînin. Diyare ku Kardûya, hingê beşek xaka 
azad a kurda ye. 


Tişta dinê ya ku di vê eserê de bala mirov dikşîne, 

gerdîşa “masiyên pîroz” in. Xenophon dibêje: “... Piştî vê, 

Koroş di nava çar rojan de gihîşte çemê Khalos. Berahiya 

vî çemî sed nig in. Tê de masiyên pir mezin hebûn û ew 

hînî mirovan bibûn. Xelkê Sûryayê! bi çavê xwedayan li 
wan masiyan dinyêrîn û wek kevokan, nedixwastin kes 
zirarê bide wan.”* Bi goreyî baweriya xelkê wê derê ew 
masiyên Aştarteyê ne.? Çemê Khalos / Xalos, şaxekî 
Firat e û ne zêde dirêje. Dibêjin dikeve bin erdê. Her 
wiha, diyare Khalos/Xalos dor û berê Riha û herêma 
Rojava ye. Ev gerdiş paşê bi serhatiyên Îbrahîm Pêxem- 
ber ve hatiye girêdan. 

Diyare Xenophon navê “kardu” yan ji aşûriyan yan jî 
keldaniyan wergirtiye. Ji ber ku peyva “kardu, kardo, 
karduya” bi goreyî bilevkirina aşûrîkî ye. Heta îro jî aşûr 
bi kurdan re dibêjin “kurdoyo”. Bi Zimanê Êrmeniyan 
“kurd” yekjimar “kordu”, pirjimar jî dibe “kordukh”. Her 
wisa Xenophon jî ew bi têşeyê bilêvkirina yewnanî 
nivisandî ye. Helbet ev nav hemî jî têşeyên bilevkirina 
biyaniya ne. Aşkereye ku Gelê Kurd ji hingê ve bi xwe re 
digotin kurd, navê welêt jî Kurdiya bû.4 Ji ber ku hê ji 
sedsala XVIII ya B.Z. welatek navê wê Kurda hebû. Ango 
jêre digotin welatê Kurda. Nivisarên derbarê welatê 


as 


Kurda di “arşivên Mariyê” de hatiye keşifkirin. 


Kurda, cînarê Andarîgê ye. Andarîg di Kurdiya Nûjen de 
bûye Andiwer û Dêrik, Andarîg him ji aliyê nav û him jî 
aliyê cografîk bûye du beş. [Andi(war) + Dêrig(k) - 
Anderik]. 

Mijar zelal e. Yanê ji hingê ve Welatê Kurda ji kendavê 
heya nîvê Anatoliyayê dirêj dibû. 

Di dîroka Yûnan de şerê Peleponezê pir nav û deng e. Di 
encama vî şerî de Sparta ser dikeve û Atîna peymaneke 
rûsvabûyî dipejirîne. Hingê artêşa yûnanan bê ser û ber 


1 Sûrya, tê wateya nave welatê Huriyan û bi Zimanê Misrî yê kevn e. 
2 Anabasis IV., 9. 

3 Astarte, Xwedawenda Horiyan e. Jê re İştar jî tê gotin. 

4 Daçek a dawiya Kurdistanê -stan, ji dema Sasaniyan pêve heye. 

dimîne. Hin ji wan dikevin bin sîbera satrabê (Waliyê) 
Persan. Satrabê persan yê hingê bi xwe jî birayê şahê 
Persan, Kyros / Koroşê Ciwan e. 


Di Anabasîsê de Xenophon dibêje ku; du kurên şahbanû 
Parîsatîsê û şahê persan Dara hebûn. Navê yê mezin 
Artaxerxes, yê piçûk jî Koroş e. Piştî mirina Dara, kurê wî 
yê mezin Artaxerxes dibe şahê Persiyayê. Tisaphernes 
ku hevalê Koroş bû, bêbextiyan lê dike û dibêje Koroş 
hewil textê împaratoriyê ji dest Artaxerxes bigre. Şah 
Artaxerses bi Tisaphernes bawer dike û tîne birayê xwe 
Koroş desteser dike û biryara sezaya mirina wî dide. Lê 
belê dayîka wan dikeve navberê û Koroş dide berdan. 
Piştî wê Koroş careke din vedigere eyaleta ku li wê 
satrapti dikir. 

Koroş, ji bûyera girtina xwe gelekî xemgîn û posîde bibû. 
Ew ji ber mirinê filitîbû. Ji aliyekî dinê ji birayê xwe jî 
xeyîdi ye. Ji azadbûna zîndanê pêve xwast ji bindestê 
birayê xwe derkeve. Ji hingê ve destxistina textê şahitiya 
Persiyayê dihizirî. Dayîka wan Parîsatîsê ji Artaxerxes 
zêtetir hez ji Koroş dikir. Piştevaniya dayîkê jî bibû 
sedemeke wêrandina wî. Ji bo planên xwe bi cî bike bi 
lez ji xwe re dost û heval çêkir. 


Ji bo desthilatdariya Artaxerxes nebût bike pêdiviya wî bi 
leşkeran hebû. Ji ber vê egerê wî yekîneyên yûnaniyan bi 
şêweyekî nehînî berhev dikir. Got: “Tissaphernes 
dixwaze êrişî bajarên ku leşgergeh lê hene bike.” Piştî vê 
plansaziyê gelek leşkerên jêhatî û pispor xwe bi Koroş ve 
girêdan. Piştî kurtedemekî Tissaphernes, bi bahaneya ku 
ew hevalbendên Koroş in êrişî ser bajarê Mîletosê kir. 
Gelê Mîletosê bi tirsa kuştinê koçên xwe girêdan û çûn li 
cem Koroş. Koroş deriyê eyaleta xwe ji wan re vekir. Ev 
bûyer bû sedema ku gelek yûnanî bibin hevalê Koroş. 


Koros, bi bahana xelkê koçber vegerîne cîh û warên wan, 
ji aliyê deryayî û hişkayî de havîrdorê Mîletosê dorpêç 
dike. Ji aliyekî dinê ji birayê xwe rica dike ku, Mîletosê 
bide wî. Ev hemû dibin çend bahane ji bo xwe arteşekî 
durust bike. Şah qet caran bi vî tiştî şik nedibir. Ji ber ku 
Koroş, bacên bajarên nûdestxistî yên Tissaphernes jî bi 
şah re dişand. 


Koroşê Ciwan, arteşeke dinê jî li Keheresonesê lihev 
dicivand. Klearkosê ji Lakedamoniyayê ji welatê xwe 
mişextê Keheresonesê bibû. Bi hevdîtinekî de Koroş wî 
pir diecibîne û ji bo leşkeran berhev bike dehhezar 
darikan? didê. Her wiha, Koroş, bi bahaneya şer û 
cengên dor û berên eyeletê ji bo xwe arteşekî durist dike. 


Koroş dixwast artêşê ber bi rojhilat bimeşîne. Ji bo şah 
şik negire, berê her tiştî êrişî li ser Pisidiyayê® kir. Her 
wisa artêşa wî ber bi rojhilat meşiya. Koroş hêzên xwe yê 
mezin li Sardesê” komî li ser hev kiribû. Lê belê hevrikê 
Koroş, Tissaparnes hemû liv û hereketên wî dişopand. 
Bala xwe dayê hejmara artêşa Koroşê Ciwan ji bo êrişa 
Pisidyayê pir mezine. Ango ji bo tiştekî wisa pêdiviya 
hewqas serbazan nîne. Wî hîlebaziya Koroş fêhmkir û 
bayê bezê xwe gihande Şah. Êdî planên Koroş eşkere 
bibûn. Dema planên koroş derehî dibe, şah jî leşkerê xwe 
ji bo berevaniyê cî bi cî kir. 

Koroş bi bahaneya êrişkirina Pîsîdiyayê her ber bi rojhilat 
ve diçû. Heya hingê haya yunaniyan jî bi armanca 
bingehîn ya Koroş çênabe. Wan wêtrê ew dixwaze sîno- 
rênَ satrabiya xwe berfireh bike. Hinan jî digot ew ji bo 
şah şer dike. Dema arteş dighêje Tarsûsê, haya 
yûnaniyan li vê yêkê çêdibe û naxwazin êrişî artêşa şah 





5 Darik, navê diravên Persiyayê hingê ye. 
ê Isparta û dor û berên Konya, Bûrdûr, Afyon û Antalyayê. 
7 Manisa, Salihli 

bikin. Lê belê Koroş, mûçeyên wan zêde dike û her wê 
hingê Hêza ku Klearkus fermandariyê dike (Xenophon jî 
di nav wan de ye) biryara êrişkirina li ser şah dipejirîne. 
Wek di Anabasîsê de jî hatiye diyarkirin, di şerên desthi- 
latdariyê de rola hîlebazî, propaganda, mijokativa 
hestyarî û pere dayîn karê rojane ne. 


Hêzên Koroş û yên şah li Kunaksayêê dest bi şer kirin. Di 
nav şer de Koroş dixwast yekser erişî şah bike û wî 
bikuje. Her wisa jî dike. Bi rimê li sîngê şah dide û wî 
birîndar dihêle. Lê di wê kêliyê de rimeke kinik bin çavê 
wî dikeve û ew jî birîndar dibe. Piştî kurte demekê ew û 
heyşt alîkarên wî li pey hev di qada şer de tên kuştin. 
Dema ku leşkerên yûnanan kuştina Koroş dibîzin ew jî 
dixawazin ji paş ve vegerin û herin welatên xwe. Her wisa 
serenca 10.400 serbazên yûnanî li çiyayên Kurdistanê 
hingê dest pê dike. Xenophon bi xwe jî yek kes ji wan 
serbazan bû. 








8 Kunaksa, dor û berê Bexdayê ye. Dibe ku navê wê bi kurdî 
Qonaxşa be. 

Piştî kuştina Koros, şah bi hîlebaziyê fermandarên yûna- 
niyan vedixwîne civînekê û li wê derê wan bi bêbextî dide 
kuştin. Hingê artêşa yûnaniyan bê fermander dimîne. Ji 
ber vê yûnanî biryara vegerê hildidin û ji bo serperestiyê 
pênc fermandaran hildijbêrin. Ji nav van yek jî Xenophon 
e. Xenophon wek nûçegihanê cengê, bûyerên qewimîne 
nivisandiye. 





ANABASIS 


Pirtûka III. Beşa pêncemîn 


Her wiha, dema ku yûnaniyan lûtke zeft kirin, 
barbar reviyan çûn. Yekîneyên Tîssaphernes û 
yên Arîaîos, ji rêyeke din re ji paş ve vekişiyan. 
Yekîneyên Khîrîsophos jî, ji jora gir daketin jêrê û li 
gundekî qût lê zêde konên xwe vegirtin. Di vê 
deştê de sertaserê beravên Çemê Dîcleyê gelek 
gundên dewlemend hebûn. 

Piştî nîvro dujmin ji nişka va li deştê xuya kir û 
çend kes ji yûnaniyên ku ji bo talanê belav bibûn 
hatin kuştin. 

Paşê, Tîssaphernes û peyayên wî dest pê kirin 
gundên wê hêlê şewitandin. Şewat bibû sedema 
xemdariya hin yûnaniyan ji ber ku ditirsiyan bê qût 
bimînin. 

Serbazên Khîrîsophos ku alikariya hevalên xwe 
dikirin vegeriyan artêşgeha xwe; Xenophon hingê 
nû ji çiyê daketibû. Ew li ser pişta hespê xwe kete 
nav du rêzên serbazan û bi serbazan re wisa got: 





5. <<Ey yûnaniyan! Wek hûn jî dibînin wan welatê 
xwe ji me re berda ye. Qey dibêjin ev der welatê 
me ye. Dema ku bi me re peyman girêdan, di- 
xwastin merca neşewitandina erdên şah bi me 
bidin pejirandin; Hal ew e ku, wek erdê dujminan 
ew bi xwe dişewitînin; Lê belê ew qûtê xwe li ku 
daynin emê jî li wê derê derkevin li pêş wan.>> 
Berdewam kir û got: 


6. << Khirisophos! Ez pêşniyaz dikim ku ev der mîna 
ku welatê me ye, divê em êrişî agirberdêran 
bikin.>> Khirisophos bersiv da got: <<Ez ne li ser 
wê hizrê me, em jî bişewitînin; her wisa em dikarin 
koka wan asan biqedînin.>> 





MA 

7. Piştî vegeriyan cihên konên xwe lê vegirtine, 
serbaz jî bi karên xwarinê re mijûl dibûn, hingê 
fermanadar û serpêl li hev civiyan. Rewşa wan 
gelekî xirab bû: Ji aliyekî çiyayên bilind, aliyê dinê 
jî çemekî ku rim naghîje binê we hebû. 





e 

8. Ji nav xemdarî û metel mayînê de nizanibûn çi 
bikin. Her li wê demê yekî ji Rodosê gihîşte 
hawara wan û got: <<Birêzan! Eger hûn amûrên 
pêdivî û talantonekî bidin min, ezê çar hezar 
piyadeyê giran yek derbî derbasî aliyê din yê çem 
bikim.>> 

9. Pirsa pêdiviyan lê kirin û wîjî got: <<du hezar 
meşk gereg in.>> <<Ez li vir gelek pez, bizin, ga û 
guhdirêjan dibînim; eger em çermên wan bigurin û 
wan binepixînin bi asan derbasdibin aliyê dinê. 

10. Ji bilî wan divê qayîşên hespan jî bidin min; ezê 
meşkan bi hev ve girêdim; paşê hesinan bi serê 
wan ve bikim û mîna kulbeyan bavêjim avê; 
meşkan bi kendalên her du aliyan ve pêt dikim; 
gurzên çiloyê davêjim ser meşkan û di dawiyê de 
xwaliyê li ser didim reşandin. 

11. Di rewşeke wisa ti kes noqî bin avê nabe, çilo û 
xwalî jî nahêle şimitandin çêbe.>> 





9 Talanton, beramberî 6000 drahmiyê yûnanî yê kevn e. 

12. 


13. 


14. 


15. 


Fermandara hizra wi tisteki jirekane pesend kirin, 
lê belê paşê bala danê ku ew wisa karekî asan 
nîne; ji ber ku li aliyê dinê yê çêm siyariyên dujmin 
hebûn û nahêlin ew derbasbin. 





Roja dinê artêş her çi gundekî xwe gihandê 
şewitand û paşê jî berê xwe da gundên hêla 
Babîlê yên neşewitî. Ji ber vê sedemê dujmin 
nêzikî wan nedibû; bi şêweyekî şaşwaz meşa wan 
dişopandin. dixwastin bizanibin gelo çi planên 
yûnaniyan hene û dê bi ku de herin. 

Wê hingê serbazan dest bi amadekirina xwarinê 


kirin, fermandaran jî ji nûve civatek lidarxistin û 
çend kes ji dîlên şer anîn li pêş xwe. Hin agahî der 
barê heremên dor û ber ji wan wergirtin. 

Bi goreyî gotinên dîliyan rêyên aliyê başûr diçin 
welatên Babîl û Medyayê, rêya ber bi rojhilat diçû 
Sûsa û havîngeha şah Ekbatanê, eger bikaribin 
çem derbas bin ji rojava re diçine Lîdya û Îyonyayê 

û eger çiyayên bakûr hilperin dikarin bigêhêjin 
welatê kardûkan. 


. Gotin ev gel nîşteciyên çiya ne, şervanên zîrek in 


û girêdayî şah nînin. Hetta dibêjin, carekî ji bo 
zeftkirina wê derê şah artêşek hejmara wan 
digîhîşte sed û bîst hezar serbazan şandibû li ser 
wan. Lê belê hate zanîn ku ji wan serbazan qet 
yek jî sax nefilitiye. Digel vê jî, naha kardukî bi 
satrabên deştê re hevhatî ne; têkiliyên her du 
welatan bi hev re hene. 


. Piştî ku fermandaran ev agahî wergirtin, dîlên ku 


digotin filan rê ji filan derê re derbas dibe, ji yên 
dinê cuda kirin; lê wan, divê ji ku derê re herin 
negotin. Hizra çûyîna ji çiyan re û ya welatê 
kardûkiyan ketibû serên fermandaran. Ji ber ku 
dîliyan gotibûn ku eger ji welatê kardûkiyan derbas 
bibin, ew dighêjin Ermeniyayê, ku eyaletekî ajawe 
û dewlemend e û rêvebirê wê jî Orantas e. Ji wir 
wê de bi şêweyekî asan di ku de dixwazin dikarin 
biçin. 


. Fermandar ji bo saeteke guncav dest bi meşê 


bikin boraq şerjê kirin; tirsa wan ew bu, ku dujmin 
beriya wan bikaribe derbasbokên çiyê dagre. Ji 
ber vê sedemê ferman dan ku serbaz bila xwarina 
xwe bixwin, barên xwe amade bikin û bi îşareta 
destpêkê li pey wan bimeşin. 


PIRTUKA CAREMIN 
[ 


Yûnanî dikevin welatê kardûkiyan. Dema kardukî êrişî 
wan dikin, ji ber sedema barên giran serbaz nikarin bilez 
bimeşin. Ji ber vê barên xwe yên giran davêjin. Dighîjin 
ber derbasgehek ku kardoxî lê ne. Dîlekî şer wan 
vedigerîne. Sazkirina mufrezeyeke nû. 


1. 


(Di beşên beriya vê de behsa bûyerên heya şer 
qewimîne, behsa peymana şah û yûnaniyan, der 
barê betalkirina peymanê ji hêla Şah û Tîssap- 
hernes û êrişên artêşa persan dijî yûnaniyan 
hatiye kirin.) 

Ji ber ku yûnanî gihiştibûn devereke Dîclêyê fireh 
û kûr nikaribûn derbasî aliyê dinê bin, ji ber 
çiyayên asê yên Kardûkyayê berçem berçem jî 
nedikaribûn biçin. Ji ber van sedeman ferman- 
daran biryar dan ji çiyan re herin. 

Dîliyên şer gotibûn pişti hilperîna çiyayên Kardûk- 
yayê ew dikarin xwe bigihînin serokaniyên Dîcleyê 
yên li Ermenîstanê û eger bixwazin ê ji dora wan 
serokaniyan re jî vegerin. Ji bilî wê agahiyên 
nezikbûna kaniyên Dîcle û Firat jî wergirtin. 

Welatê Kardûyan wisa dagir kirin: Him nêta xwe ji 
wan vedişartin, him jî biryar dan ku ji wan leztir 
derbasokan bixin destê xwe. 


Ji bo deştê hê tarî li erdêye di derbas bibin, çaxê 
nobeda şevê ya dawiyê fermana rabûnê hat dayîn, 
ew meşiyan û berbangê gihiştin çiyê. 

Khirisophos tevî gurdana xwe û hemû serbazên bi 
çekên sivik li pêş hemûyan diçûn. Xenophon tevî 

dimdar ú pasingan dimesiya. Leskerën bi çek sivik 
li cem wi qet tune bún. Ew, bi tevi leskerċ giran ċ 
piyade ve li paş hemû kesan bû; Wan hizir dikirin 
ku di rêya çiyayî de êrişî paşingan nayê kirin. 

Bê ku dujmin bizane, Khîrîsophos xwe gihand 
derbasoka çiyê. Paşê hêdî hêdî pêşde çû; 
Leşkerên mayî hemû li pey wî dimeşiyan, diketin 
nav gundên piçûk ên di newal û li ber tewangeyên 
çiya de hatibûn avakirin. 


Ji ber vê kardûkiyan gundên xwe vala kirin û bi 
tevî jin û zarokên xwe derketin bilindciyan. Di 
gundan de xwarin mişe bû; di malan de jî amanên 
tûncî pir zêde bûn. Yûnaniyan qet yek ji wan 
hilnedan û gundî jî neşopandin. Ji ber ku dizani- 
bûn ku ew dujminê şah in, bawer dikirin ku wê bi 
şêweyekî aştiyane ji welatê wan re derbas bibin û 
herin. 


Lê belê her yekî çi xwarin dest wan ket hildan, 
bêguman pêdiviya wan gelek xwarinê hebû. Her 
çiqasî bang li Kardukiyan kirin kesî ji wan bersiv 
neda û çi îşaretên aştixwaziyê jî eşkere nekirin. 


. Heya serbazê yunaniyan yê dawiyê ji çiyê daket 


bibû êvar; Ji ber ku rê hewqasî tenge ku 
hilkişandin û daketina çiyê li ser hev rojekî kişand. 
Di wan kêliyan de komeke karduyan ji paş ve êrişî 
wan kir û çend serbaz kuştin, çend heb jî bi kevir û 
tîran birîndar kirin. Hejmara karduyan ne zêdebû, ji 
ber ku yûnan ji nişka ve hatibûn û bê agadarî 
ketibûn welatê wan. 


. Eger hejmara wan zêdebûya dikaribûn beşeke 


mezin a artêşê nebût bikirana. Yûnaniyan wê şevê 
di nav gundan de leşkergeha vekirî damezrandin. 

12 


Kardukivan ji wek çemberekî çiyayên dora wan 
agir dadan û bi wî agirî hev û du agahdar dikirin. 
Sibê zû berbangê fermandar û sitvan civiyan, 
biryar wergirtin. Angoreyî vê biryarê yê tevî xwe 
bitenê ajalên barkêşiyê yên xurt û girîng bibin, divê 
dîliyan jî berdin. 


. Ajalên barkeş û tiştên giran tempoya meşa wan 


hêdîtir dikir û gelek serbaz ji ber parastina wan 
beşdarî şer nedibûn. Ji ber piraniya dîlên şer du 
qat qût dihat mezaxtin. Her wisa bi rêka bangêran 
ev biryar di nav artêşê de belav kirin. 


„ Piştî xwarinê meşê dest pê kir; lê belê li peş 


derbasokên teng fermandaran serbaz didan sek- 
nandin, tiştên li ser wan biryara qedexebûnê 
hebûn ji wan distendin. Serbaz dijî wê biryarê 
nedisekinîn: Lê belê dîsa jî hin jinên ew evîndarê 
wan bûn, yan jî zarokên bedew bi dizî ji derbasokê 
re dibirin. Wê rojê car caran şer çêbû, hin caran jî 
bêhna xwe vedan û wisa ji pêş de çûn. 


. Sibetirê bagerek mezin dest pê kir; lê dîsa jî diviya 


pêşde herin; xwarina wan kêm bû. Khîrîsophos 
fermandariya yên pêşiyê, Xesenofon jî yê 
dimdaran dikir. 


. Êrişek mezin hate ser wan; ji ber ku cihê êrişê 


gelekî teng bû, êrişkeran kevir û tîr dibarandin ser 
yûnaniyan. Dema ku yûnaniyan êrişî wan dikir, 
hingê jî meşa wan giran dibû. Ji ber ku dujminan bi 
dijwarî êriş dikirin, Xenophon pir caran xeberên 
sekinandinê dişand li pêş. 


. Khîrîsophos, her cara ku jê re digotin raweste ew 


disekinî; lê wê rojê şûna bisekine xwast bi lez pey 
wî bimeşin. Hin tişt diqewimîn, lê belê ji bo 

sedema wê bizanibin wext tune bû; ji ber vê 
dimdar bi şêweyê bazdanê dimeşiyan. 


. Di vê navberê de tîrekî zirxê ji çermê gamêşê yê 


Kleonymosê Lakoniayî qul kir û ew birîndar xist. 
Her wiha ew û Basîasê ji Arkaîdayê ku serê wî 
qelişandibûn her du jî mirin. 


. Xenophon dema gihîşte cihê bêhnvedanê, derhal 


çû ba Khîrîsophos, ji bo ku hêviya wan nesekiniye 
û di şer de alîkariya wan nekiriye ew rexne kir û 
got: <<me du serbazên xwe yên qehreman winda 
kir û me nikaribû em termên wan jî tevê xwe 
bînin.>> 


. Khîrîsophos, <<bala xwe bide van çiya, buhuran- 


dina wan çiqasî dijware bi çavên xwe bibîne,>> 
<<ji bilî vê rêka asê ti rêyên dinê nînin; ha li ser vê 
rêkê yên ku deriyan diparêzin jî dikarî bibînî. 


. Ji ber vê egerê ez hêviya te nemam û bi lez çûm. 


Min xwast beriya ku dujmin derbasokê bixin destê 
xwe ez bigihêjim li wê derê. Jixwe rênîşandarên 
me jî dibêjin ku ji bilî vê, ti rêyên din tune ne.>> 
Xenophon got. <<min ji du kes dîl girtin,” “dema 
dujminan em nerehet dikirin me defikek danî; ev 
bû sedema hinekî bihnvedana me; me ji wan çend 
kes jî kuştin. Ji bo rênîşanvanên van deran dizanin 
hebin, em gelekî pêdaketin ku çend kesan zindî 
bigrin.>> 


. Derhal du mirovên dîlgirtî anîn û ji wan pirs kirin û 


gotin: gelo ji bilî vê rêkê ti rêyên din dizanin yan 
na? Xema yekî ji wan tune bû, ji gefan netirsî û wî 
çi agahî jî nedan. Gava wî agahî nedan ew li pêş 
çavê yê din şerjê kirin. 

24. 


Yê dinê, got: ji ber ku qîza hevalê wî di wî gundî 
de jina yekî ye lewma nexwast agahiyan bide. Go 
ew ê rêyeke ku dikarin ajalên barkêş jî tê re 
derbas bikin nîşanî wan bide. 


. Paşê jî wî pirs kirin, gotin li ser wê rê deverên 


dijwar derbas bin hene yan na, wî jî go girek heye, 
heya li wê derê zeft nekin nikarin derbas bin. 


. Ji ber vê gazî sitvanên piyadeyên sivik kirin û der 


barê rewşa heyî de agahî dan wan, paşê jî biryara 
peydakirina kesên jidil wê derê re derbas bin 
wergirtin. 


. Berê, Arîstonymosê ji Methydrîonê û Agasîsê 


Stymphalosa Arkadiyayê derketin pêş. Paşê dîsa ji 
Arkadiyayê Kallîmakosê Parasîayayî xwe pêşniyar 
kir û got: “eger ez bibim fermandar, bawer dikim 
ku dê gelek serbazên ciwan mînekarî beşdar bin.” 


. Paşê pirsa tevlîbûna fermandarekî serbazên çek 


sivik kirin. Arîsteasê Khîlosê xwe da pêş: di rewşê 
wisa girîng de ew pir kêrhatî bû 


Mînekar ji rêyeke nehînî re xwe dighînin derbasokê. Lê 
belê Xenophon bi tevî baran ew dişopand, gelek caran 
kete nav şer û gelek serbaz telefîn. Bi dujmin re dikevin 
nav dan û stendinê 


1. 


Nêzikî êvarê serleşkeran piştî xwarinê fermana 
çûna mînekaran dan. Mirovê dîlgirtî girêdan û 
teslîmî wan kirin û gotin derbasokê bixin dest xwe 
û heya sibê li wê bimînin. Berbangê, bi dengê 
borîzanê îşaretan bidin, paşê ji bilincihan re êrişî 

dujminên ku derbasok asê kirine bikin. Divê artêş 
jî heya dikare bilezîne û alîkariya mînekaran bike. 


Piştî hildana vê biryarê mînekarên ku hejmara wan 
du hezar kes bervî derbasokê rêَketin. Baranek pir 
dijwar dibarî. Xenophon jî berpirsiyariya dimbar û 
paşingan dikir, ji bo dujmin hebûna mînekaran seh 
neke ew jî ber bi derbasokê dimeşiya. 

Dema ku yên dûmahîkê ji bo bigihêjin derbasokê 
hatin li ber çemekî, barbaran ji jor ve zinarên qasî 
erebeyekî dagrin hol dikirin ser wan; zinarên 
gêrkirî dema ku latan diketin parçe parçeyî dibûn û 
wek kevirên qanîkê dipekiyan; jixwe ti kesekî 
nikaribû nêzikî deriyê rê bibe. 

Hin sitvanan lê nihêrin nikarin ji wir derbas bibin, 
hin cîhên din re xwe ceribandin; heya şevê koşiş 
dan, di dawiya dawiyê de bi armanca şîvê ji paş ve 
vekişiyan; dimdaran heya êvarê çi tişt nexwaribûn. 
Jixwe dujminan şev heya sibê kevir gêr kirin. 
Mînekarên ku rênîşandar li cem wan bûn, êrişî 
wan kuşt in, yên dinê jî reviyan. Mînekaran wêtrê 
derbasok kirine bindestên xwe, her li wê derê 
kozik vedan. 


Hal ew e ku ew der dest nexistibûn; ji ber ku girekî 
dinê ji ser wan re hebû, karduyan heya li ser wî 
girî rê asê kiribûn. Lê bilî wê rê, yeke dinê jî 
digihîşte li ser ya ku dujmin asê kiriye. 

Şev li wê derê buhurandin; dema tîrêjên rojê 
biriqîn, wan bi şeweyekî kerr û lal êrişî ser 
dujminan kir. Ji ber ku mij hebû ew bê ku bên dîtin 
karibûn nêzikî wan bibin; dema ku gihîştin menzîla 
hevdîtinê borîzan lê dan. Qîrîniya cengê ya 

yûnaniyan bilind bû û êriş birin li ser neyaran. Ji 
ber ku barbar hêviya wan nebûn, dev ji rê berdan 
û reviyan. Ji wan pir hindik kes mirin, ji ber ku ew 
mirovên gelekî çalak in. 


Dema ku yekîneyên Khîrîsophos dengê borîzanê 
bihîstin derhal êriş birin li ser rêya ku tê dîtinê. Her 
serleşkerek bi goreyî rewşê deverên cuda cuda re 
dimeşiyan; serbaz ji tehtan re hildikişiyan, yek û du 
bi nîzeyan ve dikişandin jor. 

Beriya hemû kesan, ew gihîştin li cem mînekarên 
ku senger bi dest xisitine. 


Xenophon bi tevî nîvê paşber û dû rênîşandaran pey 
wan dimeşiya; ji ber ku ew rê ji bo ajalên barkêş guncav- 
tir bû; nîvê paşberan li pey ajalên barkêş dihatin. 


10. 


12 


Pêşde çûn û gihîştin ber girekî; ew gir di destê 
dujmin de bû. Diviya yan êrişî dujmin bikin û wê 
derê ji destê wan derxin, yan jî ji yûnaniyên din 
biqetin. Dikaribûn ji rêya dinê re xwe bighînin 
yûnaniyên din, lê belê ajalên barkêş dikarin bi tenê 
wê rêkê re derbas bin. 


. Ji ber vê sedemê yûnaniyan pesnên hev û du dan 


liq bi liq êriş birin ser wî girî, lê ji bo dujmin bikaribe 
bireve ew der dorpêç nekirin. 

Dema ew bi goreyî derfetên xwe dixwastin hilkişin 
jorê, barbaran kevir û tîr davêtin wan; lê gava ku lê 
nihêrin yûnanî nêzikî wan dibin dev ji girik berdan 
û reviyan. Yûnaniyan bala xwe danê ji bilî girê ku 
kirine bi destê xwe yekî dinê jî heye, biryara êriş 
birina li ser wê derê jî dan. 


. Xenophon hizirî ku eger girê dest xwe xistî 


nikariba biparêze yê ew der car din bikeve destê 
dujminan û ewê jî di rêya teng de êrişî baran bikin. 

Ji ber vê sedemê Kurê Kephisoponê ji Atînayê 
Amphîkrates û Arkhagorasê ku ji Argonê hatiye 
mişextkirin li wê derê hîşt. Wî bi xwe jî tevî 
serbazên mayî êriş bir ser girikê din û ew der jî 
zeft kir. 


„ Girikekî sisemîn yê pir asê mabû; ew gir ji ser yê 


ku mînekaran bi şev dest xwe xistibûn re ye. 


. Dema ku yûnanî nêzikî wê derê bûn dujminan ew 


der bê şer berdan, yûnanî metal man; ji tirsa 
dorpêçkirinê ew der valakiribûn. Lê, dema ji jor ve 
jêrê nihêrîn, dîtin ku kardu êrişî li ser paşdêran 
dikin. 


. Xenophon, got: bila serbazên ciwan derkevin ser 


lûtkeyê gir û bêjin yên pêş bila hêdî bimeşin, ta ku 
yên paş bighêjin wan, divê dema ku ew gihîştin 
zozanan rawestin. 


. Di wê hengamê de Arkhagorasê Atînayî ku ji 


mirinê filitiye hat wê derê. Bi gotina wî, piştî girik 
dikeve destê dujmin, Kephîdoros, Amphîkrates û 
her çi kesên nikaribûn xwe ji tehtan re bavêjin 
hatibûn kuştin. 


. Piştî vê serkeftinê barbar hatin û li ser cihekî ji 


girikê wan bilindtir cîh girtin. Xesenphon bi 
alîkariya wergeran bi wan re agirbes çêkir, xwast 
termên miriyên xwe kom bikin. 


. Barbaran gotin, eger malên wan neşewitînin ewê 


termên serbazên wan bidin wan. Xenophon gotina 
wan pejirand. Beşê dinê yê artêşê jî derbas dibe û 
dema hevdîtina destpêkê hemû hêzên dujmin yê 
wê heremê hatibûn. 


. Dema ku yûnanî ji bo cihê qonax vegirtinê kom bin 


li ser hev, ji gir dadiketin jêr, dujmin jî bi hêz û 

24. 


hengamevek mezin pêşve çû; Piştî ku gihîştin li 
ser lûtkeyê girikê ku Xenophon lê ye, kevir 
gindirandin li ser wan. Di vê radeyê de çîpa serba- 
zekî şikest, serbazê ku mertalê Xesephones digirt 
reviya. 


. Lûsoyê ji Arkadiyayê hate hawara Xenophon; bi 


martalê xwe him xwe û him jî ew parast û her wisa 
ji paş vekişiyan. Beşa dinê ya paşberan jî gihîşte 
artêşa ku xwe ji bo şer amade kiriye. 

Her wisa hemû artêşa yûnaniyan komî li ser hev 
bû; li wir di malên xwaşik û bi xwarinê dagirtî de 
man. Şerab pir zêde bû û ew di sarnicê sewaxkirî 
de diparastin. 


Xenophon û Khîrîsophos, bi Kardûiyan re peyma- 
nek çêkirin û miriyên xwe kom kirin; li beramberî 
vê jî rênîşandar dan wan. Bi radeya derfetên 
têdane pêş miriyên xwe rêz girtin. 

Dujmin her dem him şer dikir û him jî derbasok 
dadigirtin û rêya wan dibirîn. 

Dema rêya pêşengan dihate birîn Xenophon 
fitlonekî diçû û hêlên bilintir ji yên ku rê xitimandine 
re derbas dibû. Her wisa dikaribû rê veke. 


. Eger êriş bihata ser pêşberan, Khîrîpos jî heman 


taktîkê Xenophon pêk dihanî. Ew jî fitlonekî diçû û 
der dikete bilindciyan û her bi vî avayî rê ji bo 
paşberan vedikir; bi vî avayî bi tesîr dikaribûn 
miqatî hev bibin. 

Car caran ewên derketibûn bilindciyan dadiketin 
jêr, barbaran ziyan didan wan; Ji ber ku barbar 
hewqasî çalak bûn ku di nêzik de jî dikaribûn 
bifilitin û xwe xelaskin. Seranser ji bilî kevan û 
berkanîkê çekên din di destên wan de tunebûn. 

28. Hosteyê tîravêtinê bûn. Dirêjiya kewanên wan ji 
çar pênc, ya tîran jî ji sê lingan dirêjtir bû. Bi nigê 
xwe yê çepê pêlî aliyê jêrê yê kewanê dikir, beşt 
ber bi xwe dikişand û tîr dipekandin. Tîrên wan 
dikaribûn mertal û zirxan qul bikin. Yûnaniyan ew 
tîr berhev dikir, qayîşekî ve girê didan û wek 
kurteriman bi kar dihanîn. Ji bo wê demê yên ji 
Girîtê pir jêhatî bûn. Stratoklesê Gîrîtî serkêşiya 
wan dikir. 

Yûnanî gihîştin berava Kentrîtesê, ku ew der di navbera 
Kardûkiya û Armenyayê de sînore; her wiha, ew di 
navbera Karduk û Armenan de dimînin. Xenophon 
devereke derbasbûnê ya çêm peyda dike, balxapînokiya 
siyarên armenan pêktîne û her wisa dikarin ji avê re 
derbas bibin. Xenophon êrişî ser Kardukiyan dike. Ji bo 
çem derbas bin bayê bezê vedigerin. 


1. 


Yûnanî wê rojê li gundên deşta ber çemê Kenitrîtes 
leşgergeha vekirî saz dikin; berahiya vî çemî du 
sed pî ye, ev çem, Kardûkiya û Armenyayê ji hev 
cuda dike. Dema ku çavên yûnaniyan bi deştê ket 
pir kêfxwaş bûn. Çem şeş yan jî heft stadiyonan'!? 
dûrî çiyayên Kardûxiyayê bû. 

Êdî xwarina yûnaniyan jî hebû, dema ku bobelatên 
li çiyayên Kardûkiya dihanîn bîra xwe li vê deştê 
pir kêfxwaş bûn. Ji ber vê leşgergeha vekirî 
damezrandin. Ji ber ku, ji heft rojên ku ji Welatê 
Kardûyan re derbas bibûn, qet yek roj jî bê şer 
derbas nebibû. Bobelatên li wê derê hatibû serê 
wan, ji yên şah û Tîssaphernes zêdetir bûn. Êdî ji 
wê xwe xilas kiribûn û dikarin birehetî razên. 

Dema roj hilat, lê nihêrîn aliyê dinê çem siyarên bi 
çek û rext, pişt siyaran jî piyade rêz bûne û ta ku 
nehêlin ew derbasî Armenyayê bibin. 


Ew, leşkerên bi pere yên di bin fermana Orontas û 
Artûkhas'ın û ji gelên Armen, Mard û Xaldîya ne. 
Dibêjin yên dawiyê (Xaldî AHK) gelekî azad û pir 
dilawêr in; bi martalên ji biya qufikan û riman 
hatibûn bi çek û rextkirin. 


10 Navê pîvana dirêjiyê ya yûnana kevnar e. 

5. Girên li ser rêzbûne sêsed yan jî çarsed piyan ji 
dûrû çem bûn; rêyek tenê diçû li wê derê û diyare 
ew jî, ji hêla mirovan hatiye çêkirin. Yûnaniyan 
xwastin ji wê derê re derbasî aliyê dinê bibin. 

6. Dema xwastin derbasbin, lê nihêrîn av dighêje 
heya ber sîngê wan; binê avê çal û kortik in, bi 
kevrên şimotek dagirtî ye; heya martalên wan roda 
neçe nikarin derbas bin; dema martalan bidin ser 
serê xwe vê carê jî hember tîr û tiştên dinê dipekin 
xwe nikarin biparêzin. Ji ber van sedeman ji paş 
ve vegeriyan, lewre derbasbûna çem gelekî 
bimişûr bû. Vê carê hema li beravê leşkergeha 
xwe vedanîn. 

7. Şevekî beriya wê hingê li çiyayê nêzik gelek 
kardûkiyên çekdar dîtibûn. Ji aliyekî mirovên 
nahêlin ew derbas bin, ji aliyê dinê jî tirsa 
karduyan hebû. Ditirsiyan ku kardûyî ji paş ve êrişî 
wan bikin. 

8. Wê rojê û şeva tê neçar li wê derê man. Xenophon 
xewnek dît, di xewnê de nigên wî qeydkirî ne, 
paşê ew qeyd ji xwe berê vedibin û ew difilite, bi 
gavên dirêj bi kêfa dilê xwe dimeşe. Nêzikî berê 
sibê diçe cem Khîrîsophos, xewna xwe bi wî re 
vedibêje û wê xewnê xwaşbîniyekî şîrove dikin. 

9. Khîrisophos gelekî şa dibe û berbangê pêş çavên 
hemû fermandaran boraqan dide şerjêkirin; hemû 
roviyan boraqan îşaretên başiyê didan xûyakirin.!! 
Fermandar û sîtvanan fermana bi hev re xwarina 
taştê dan. 


10. Dema ku Xesophon taştê dixwar du ciwan bi lez 
hatin cem wî; ji ber ku her kesî dizani bu ku ji bo 





ı1 Wê hingê bi nêrîna roviyên boraqan remil/fel davêtin. 

der barê şer her kingê dixwazin dikarin biçin li cem 
wî. 


. Ciwanan gotin ku dema wan ji bo vêxistina êgir 


çiloyên hişk digeriyan dîtine ku, wî aliyê çem 
mirovekî kal, jinek û keçek tiştekî dişibiya tûrekî 
xistin qewêra tehtan. 


. Dema ew mirov dîtin, dibêjin diyare siyarên dujmin 


nukarin xwe bigêhînin li wê derê, hingê ew dikarin 
bi ewle derbasî aliyê dinê bibin; ji bo vê xwe tazî 
kirine, xençerek tenê hildane û xwastine bi avjênî 
derbasî aliyê dinê bibin. Lê av digihêje heya ber 
çokên wan û ew bi hêsanî derbas dibin; paşê cilan 
xwedikin û vedigerin. 


. Xenophon derhal xwast şerabê bidin ciwanan û ji 


ber xewna wî ji bo xwedayên ku cihê derbasbûna 
çem nîşan daye dîrozan bixwînin. Piştî dîrozan 
ciwan birin li cem Khîrîsophos, tiştên dîtine ji wî re 
jî vedibêjin. Khîrîsophos jî piştî wan guhdar dike 
ayînê pêk tîne û dîrozan dide xwandin. 


. Piştî ayînan fermana berhevkirina baran dan 


serbazan û ji bo derheqê derbasbûna çêm, 
şikandina dujminê hember wan û astengkirina 
êrişên ji paş ve bişêwrin gazî serleşkeran kirin. 


. Khîrîsophosê bi tevî nîvê artêşê pêşde here û ji 


çêm derbas be, Xenophon û nîvê din yê artêşê di 
vî aliyê çem bimînin, ajalên barkêş û parasvanên 
wan jî dê navberê re derbas bibin. 


. Piştî biryara hemû tiştî bi tekûz hildan, dest bi 


meşê kirin; Her du ciwanan, çem dikete aliyê wan 
ê çepê rê nîşandarî dikirin; cihê ku diviya jê derbas 
bibin kêm û zêde çar stadionan dûr bû. 

21. 


. Dema artêş dimeşiya liqên dujmin jî hêlîpaniya 


wan dimeşiyan. Dema gihîştin cihê derbasokê û 
beravên bilind yê çêm artêş rawestiya ú 
Khîrîsophos zerzengek da serê xwe, xwe tazî kir, 
çekên xwe welgirt û ferman da go; hemû kes wek 
wî bikin; ji pey re ji sîtwana re go; bila liqên xwe 
bikin yekrêz, beşek ji aliyê wî yê çepê, beşek jî 
aliyê rastê wî bişopînin. 


. Di wê kêliyê de berbêjan boraq serjê dikirin, 


dujminan jî tîr û kevir dibarandin ser wan; lê ew hê 
nedigihîştin wan. 


. Dema remilên boraqan sûdewar der diketin, hemû 


artêşê bi hevre stranên serkeftinê digot û diqîriyan; 
digel vê qêriniyên zîz ên jinan jî dest pê dike, ji ber 
ku di nav artêşê de gelek gandêr jî hebûn. 


. Khîrîsophos tevî leşkerên xwe kete nav avê. 


Xenophon tevî serbazên herî çalak derhal çû li 
pêş derbasokên çiyayên Armenyayê: Dixwast 
dujmin bihizire ku ew dixwazin riya siyarên li 
berava Kenitrîes bibirin û paşê jî ji wê derê re 
derbas bin. 

Dema Khirisophos û serbazên wî bi asanî çem 
derbas bûn, Xenophon jî bi lez ket pey wan, 
dujminan ji tirsa dorpêçkirinê dev ji beravê berdan 
û bi çar qewze berê xwe dan rêya ku diçe girikên 
nêzikî beravê; piştî yûnanî gihîştin ser rê wan berê 
xwe dan çiyê. 


. Dema Fermandarê liqa siyariyan ya 22. Lykîos û 


femandarê piyadeyên sivik Aîskhînes dîtin ku 
dujmin awayekî bilez paşve direve, wan jî dan pey 
wan. Piyadeyên dinê jî dixwastin li wê derê 
nemînin û ew jî dû wan herin çiyê. 

24. 


25. 


27. 


28. 


. Lê belê Khîrîsophos piştî ji çêm derbas bû, şûna li 


pey siyariyan biçe, gavekî pêşde hilkişiya beravên 
bilind yê çêm, rikêf bir ser dujminê wan deran. 
Piştî wan bala xwe dayê ku siyar reviyan û 
piyadeyên giran ên yûnaniyan ber bi wan tên, dev 
ji girikên beravaniyê berdan û ew der vala hîştin. 
Dema Xenophon lê nihêrî ku aliyê dinê çêm xebat 
serkeftî encam dide, bi lez vegeriya çû cem 
serbazên dixwazin derbasî aliyê dinê bibin; Ji ber 
ku Kardûxî ji bo êrişî yên tewrî dawiyê bikin 
dadiketin deştê. 

Khîrîsophos dest danîbû li ser girikan, Lykîosê ku 
siyarên dujmin dişopand, gelek tiştên ku wan pey 
xwe hîştibûn bi dest xist (Di nav wan de kinc û 
kaseyên xwaşik hebûn). 


. Dema meyter û gelşa ligel artêşê ji avê re derbas 


dibûn, Xenophon ji paş ve vegeriya serbazê xwe 
dijî kardûkiyan rêk û pêk kir. Ferman da sîtvanan 
got: bila ew ji aliyê çepê de liqên xwe bikin çar 
beşên yekrêzî; Bia wisa be ku berê wan û yê 
fermandarên desteyan li aliyê dujmin, serê dinê 
yên rêzên wan jî aliyê çem be. 
Kardûxan dema dîtin ku hejmara paşberan kêm 
maye, bi şêweyê stranbêjî -kî dizane çi digotin - hê 
jî bileztir êriş kirin. Di wê hengamê de Khîrisophos 
piştî ku nihêrî her tiştek baş e, hingê piyadeyên 
sivik, qanîvan û tîrkêş şandin hawara Xenophon. 
Gava Xenophon ew dîtin, agahdarî şand, û gote 
wan divê ew avê derbas nebin û li beravê bimînin. 
Got: <<Dema me dest pê kir em ê derbas bin, ji 
berava wî alî ji du baskan ve tîrkêş û şervan di nav 
avê de amade bisekinin, lê di herka avê de zêde 
pêşde neçin.>> 

. Yên cem xwe re jî got, dema şîrqiniya kevirekî 


A 


kevkaniyê bê, stranên serkeftinê bêjin û êrişî ser 
dujmin bikin; paşê dema dujmin ji paş ve bireve û 
beravê dengê borîzanê bibhîzin, ji aliyê rastê ve 
vegerin û ser rêzan bişopînin, bê ku hev du 
nerehetkin, her yek di cihê rêza xwe de bilez ji avê 
re derbas bin. Kî zû derbasî aliyê dinê be ew ê 
wek mirovê qehreman bête binavkirin. 


. Li wê derê kêm kes mabûn. Ji ber ku gelek kesên 


diviya bimana bi tevî ajalên barkêş, bar û giraniyên 
xwe, hin kes jî bi tevî jinên xwe çûbûn. Dema 
kardûyan li pêş xwe çend mirov dîtin, bi dilawerî 
nêzikî wan bûn, kevir û tîr pekandin ser wan. 

Lê, yûnaniyan bi stranên cengê ve pêşwaziya wan 
kirin û bi gavên reve rev êrişî wan kirin. Kardûkî 
pêşberî wan nesekinîn, ji ber ku çêkên wan di şerê 
çiyayî de (êrişke -- bireve AHK) kêr dihatin, lê belê 
ji bo şerê singvegirtinê ne guncav bûn. 


. Di wê kêliyê de bi bilindbûna dengê borîzanê bibû 


sedema helatinek bi lez ya dujminan, yûnan jî ji 
paş ve vegeriyan bi lez û bez ji avê re derbas bûn. 


Çend kes ji kardûxan pêhesiyan bazdan hatin 
kêleka çêm û çend serbaz bi tîran birîndar kirin; Lê 
piraniya yûnaniyan hê ew direviyan derbasî aliyê 
dinê bibûn jî. Hin serbazên pêşwaziya yekîneyên 
Xenophon dikirin gelekî ji pêş de çûbûn ew jî 
birîndar bibûn. 

Empati: 
Li eniva Kardivan Ser 


Kardukya yan jî Kurdiya nave Kurdistana nûjen e. Aliyekî 
we deşt, aliyekî dine jî çiyayên asê ne. Çiyayên mina 
Zagros, Toros û Qafqasên başûrêrojava nexş û xemlên 
Kurdiyayê ne. Her ew çiyana mina sengerên xezayî bûne 
çîh û warên Kurdan û dergûşa şaristaniya mirovahiyê. 


Sala B.Z. 401'î, Împaratorê Pers û hevalbendên wî rê li 
ber deh hezar çarsed serbazên yûnaniyan digrin. Yûnanî 
bi naçarî berê xwe didin Çiyayên Kurdiyayê. 

Kardu, heya hinge ti caran neketibûn bin destên ti 
dewletan. Ji hingê ve pişta xwe didan çiyayên asê û 
hebûna xwe diparast in. 

Rojekî bê agadariya wan leşkerên yûnan dikevin welatê 
wan. Ew, wek leşkerê nîzamî şer nakin. Lê belê, bi şere 
gerîlla fermana serbaz û fermandarên yûnaniyan radikin. 
Leşkerên yûnanî li ser hev hefteyekî ji Kurdiyayê re 
derbas dibin. Lê belê ew heft roj, dibin rojên kabûs û 
xewnereşka wan. 


Dema hejmarek leşkerê deh hezar çarsed kes ketin li nav 
çiyayên Kurdiyayê, kardû amade nebûn. Ji ber ku 
gumana tiştekî wisa nedibirin. Cara destpêkê gundiyên 
cînarê deştê êrişî yûnaniyan dikin. Bi şêwazekî şerê 
gerîla, xalên jar ên yûnaniyan dişopandin û êrişî wan 
dikirin. Heya ew ji welatê xwe avêtin şopa wan bernedan. 
Ta ku derbasî Ermeniyayê dibin, her tim tirsa kardûyan di 


dila wan de ye. 


Armanca yûnaniyan bi tenê çûna welatê wan bû. 
Kardûyan jî dixwast wan ji welatê xwe derxînin. 

Nizanim? 





Rima Tesúb 
wan keto! Ev 
tesk rút ki ne? 


Dibêjin hin 
leşkerên 
biyanî ketine 
| welatê me. 


j ral 









Belê ez benî 
Em ê dijî wan şer bikin 

Ewrojji 
wِro 


Pir girîng 


e 
bû. 


; QAY 
Jibo biya = i 


niyan ji welët derxin se 


ferber ή 














Deh hezar 
serbaz hene 





Em dora wan 
bipċcin U qet veki ji 
~ Sax bernedin! 


Na, emê aliyekî 
vala bihêlin. 
Bila ew birevin. 

Waye jorê bi êgir 
îşaretan didin hev. 





Tu ji bo çi nehatî alîkariya me? 


PM Eger em pêş de 
4 neçûyana naha em 
hemû jî miribûn. 
` - 

Kurd, dest bi şer dikin. Çekên giran bi kar naynin. Ji ber ku ew 


dizanin di şerê çiyayî de sivikbûn karekî sereke ye. Yek carî ji 
nişka ve êrişî li ser yûnaniyan dikin. 











(Bi navê Teşûb, ) l Gidihawar l 
Mîtra û Varûna Kurd hatin! 
lêdin! ) ` EBD 

PP | 
Kurd dibêjin: “Şêr şêr 
e, çi jin çi mêr e.” 

Bala xwe bin kevana wan, 
dirêjiya wê şeş nig in. 

A 





Kurdan ji jor ve 
kevir barandin. Na 

Ew, heya ji Avares 
derbasnebin em 
dev ji wan 
bernedin. 


Dirêjiya kevanên Karduyan şeş nig, ya tîran 
jî sê pî bûn. Bi piyê çepê pêl jêra kewanê 
dikir û tîr dipekandin. Bi wan tîrên wan 
dikaribûn martal û zirxan jî qulbikin. 

Zeûsê Hilovan 
were hawara me! 


Herakles dadikeve 
, qada ser ú dixwaze 
Hêviya me tu vi palewanê Kurdan re 
Herakles! şer bike. 

| Dijî Herakles ] A 

| Rustemê | 
Kurd 

dadikeve 


& = L - 
SN - Ev kurd him çalak 
him jî xurt in 

Xenophon, digel kurda pêymanekî girêdide. Kurd yê cinazên 
leşkerên wan bidin. Ew ê jî gundan neşewitînin û Kurdiyayê 
gavkî peşte biterikînin û herin welatê xwe. 

Kurdan termê serbazan da Yûnaniyan. Wan ji ber 
qehremaniya miriyên xwe dêlindêzek pêkanîn. Lê belê ser 

soza xwe nesekinin. Ketin gundan ú dor ú ber talan kirin. Ji 
ber ku qûtê wan nemabû 


Ew neçar, 
belengaz û soza xwe 
birçî ne. Il nesekinîn. 

Heya yûnanî ji Avareş 
derbasbûn Kardûyan da 
dû wan. 


Kardûyan, wek gelek 
caran vê carê jî welatê 
xwe ji dagirkeriyê rizgar 
kiribûn. 

Xesenofon, bi xwe ev 
serûwena nemir nivi- 
sand û diyarî mirovahiyê 
kir. Ji ber ked û zîrekiya 
Xesenopon hezar car 
sîpas! 





Κύροσ Ανάβασις 


Ξενοφών 

